section_heading: Rani život
paragraph_text: Rođen je 1856. godine u gradu Buuhoodle na sjeverozapadnoj granici Somalije s Etiopijom, tada dijelom britanskog kolonijalnog protektorata imena Britanski Somaliland. Bio je najstarije dijete svoga oca, koji se za života ženio nekoliko puta i imao trideset djece. Odrastao je zajedno s pastirima i stočarima, koji su ujedno bili i ratnici na devama i konjima.